गुरुधामों के दर्शन कर संगत ने की शुक्राना अरदास
दोमोरिया पुल के पास गुरुद्वारा खालसा स्त्री दल शहीदां में हुआ कार्यक्रम
लुधियाना|सचखंडश्री हजूर साहिब जत्था कमेटी ने गुरुधामों के दर्शनों के लिए जत्था रवाना किया था। इस यात्रा के माध्यम से श्री हजूर साहिब, धुबरी साहिब और सचखंड श्री पटना साहिब के दर्शन करके संगत लौट आई है। संगत ने वापसी के बाद दोमोरिया पुल के पास गुरुद्वारा खालसा स्त्री दल शहीदां में सुखमणी साहिब के पाठ और शुक्राने की अरदास की। इस समागम में संगत की अगुवाई समाजसेवी गुरदीप सिंह गोशा ने की। जत्था कमेटी के अध्यक्ष कुलदीप सिंह दीपा ने बताया कि संस्था की आेर से गुरुधामों के दर्शनों के लिए संगत भेजी जाती है। यात्रा में सामूहिक तौर पर नाम सिमरन और कीर्तन के साथ ही पवित्र जल से स्नान करने से पाप धुल जाते हैं। इन यात्राआें का मुख्य उद्देश्य संगत को ऐतिहासिक धार्मिक स्थलों के इतिहास से अवगत कराकर सिख धर्म की परंपराओं से जोड़ना है। इस मौके पर सोनू चावला, गुरप्रीत सिंह बब्लू, चतर सिंह, परमवीर सिंह बावा, चरणजीत सिंह, परमजीत सिंह, अमरीक सिंह, जसबीर, हरविंदर सिंह, गुरबचन सिंह मौखा, परमवीर सिंह चड्ढा, मनिंदर लाडी, प्रीतम सिंह चावला और डीएस बिंदर मौजूद थे।
hin_Deva bho_Deva hin_Deva